OpenLLM-France/wikimedia huggingface dataset:
# Numericable

Numericable és un operador de cable i empresa de serveis de telecomunicacions. Va ser creada el 2007 per la fusió entre les empreses coompetidores Noos i NC Numericable xarxes. El Grup Numericable SA va ser fundat l'agost 2013 per actuar com l'empresa mare del grup d'empreses de Numericable i per oferir les seves participacions a borsa. L'empresa proporciona serveis de banda ampla de cable dins França, Luxemburg i Portugal, i ofereix televisió digital i analògica, internet i serveis de telefonia domèstica.
És el principal proveïdor de cable internet i televisiu a la França metropolitana. Des de 2012, disposa de la xarxa de Banda ampla més potent de França, incloent una porció petita que utilitza FTTX o fibra òptica. El 19 de setembre de 2013, després d'unes converses fallides amb l'empresa francesa SFR, Numericable va anunciar que faria els primers passos per fer una oferta pública d'adquisició d'aquesta al mercat NYSE Euronext de París.
El 4 de març de 2014, Numericable va donar suport a pel seu accionista majoritari Altice, fent una oferta per comprar Vivendi, la línia de telecomunicacions mòbils de SFR, i la segona més gran del país. L'empresa es va fusionar amb SFR el novembre de 2014, tot creant Numericable-SFR. Numericable també opera a Luxemburg i a Portugal. Abans que la seva filial local esdevingués independent, Numericable era també present a Bèlgica.

## Directors

* Philippe Besnier (Març 2005 – Agost 2008)
* Pierre Danon (setembre 2008 – desembre 2010)
* Eric Denoyer (desembre 2010 – present)

## Referències

* ↑ «Numericable va devenir opérateur virtuel de téléphonie mobile». 01Net. Arxivat de l'original el 22 d’octubre 2013. [Consulta: 31 octubre 2013].
* ↑ «Company Overview of Numericable SAS». Bloomberg Business. [Consulta: 31 octubre 2013].
* ↑ «France's Numericable eyes 5.6 billion euro valuation with IPO». Reuters UK. Arxivat de l'original el 31 d’octubre 2013. [Consulta: 31 octubre 2013].
# Nokomis

* Per a altres significats, vegeu «Nokomis (Illinois)».
Nokomis és una concentració de població designada pel cens dels Estats Units a l'estat de Florida. Segons el cens del 2000 tenia 3.334 habitants.

## Demografia

Segons el cens del 2000, Nokomis tenia 3.334 habitants, 1.544 habitatges, i 955 famílies. La densitat de població era de 770,8 habitants/km².
Dels 1.544 habitatges en un 19,8% hi vivien nens de menys de 18 anys, en un 49,8% hi vivien parelles casades, en un 8% dones solteres, i en un 38,1% no eren unitats familiars. En el 30,2% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,64.
Per edats la població es repartia de la següent manera: un 17,1% tenia menys de 18 anys, un 5,3% entre 18 i 24, un 25,5% entre 25 i 44, un 28,3% de 45 a 60 i un 23,8% 65 anys o més.
L'edat mediana era de 46 anys. Per cada 100 dones de 18 o més anys hi havia 97,4 homes.
La renda mediana per habitatge era de 34.699 $ i la renda mediana per família de 37.731 $. Els homes tenien una renda mediana de 27.209 $ mentre que les dones 21.563 $. La renda per capita de la població era de 22.077 $. Entorn del 8,6% de les famílies i el 12,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nokomis». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Nokomis». American Fact Finder. Oficina del Cens dels Estats Units, 12-01-2010.
# Nokia X2 (desambiguació)

«Nokia X2» té aquests significats:
Nokia X2 és un nom de marca utilitzat per a diversos telèfons realitzats per Nokia:
* Nokia X2-00, telèfon bàsic del 2010
* Nokia X2-01, telèfon bàsic amb un teclat QWERTY del 2011
* Nokia X2-02, telèfon bàsic del 2012
* Nokia X2-05, telèfon bàsic del 2011
* Nokia X2 (2014), telèfon intel·ligent amb Android successor del Nokia X, 2014
# Noordodes

Noordodes és un gènere d'arnes de la família Crambidae.

## Taxonomia

* Noordodes magnificalis (Rothschild, 1916)
* Noordodes purpureoflava Hampson, 1916

## Referències

* ↑ «GlobIZ search». Global Information System on Pyraloidea. [Consulta: 7 abril 2019].
# Noorderplantsoen

El Noorderplantsoen és un parc al centre de la ciutat de Groningen (Països Baixos). Es troba al lloc on es van construir al segle xvii les muralles de defensa de la ciutat. El parc es va obrir el 1880. Els canals van ser substituïts per basses i on hi havia les muralles ara hi ha un parc d'estil anglès. El 1971 va ser designat com a Monument Nacional.
Fins a la dècada el 1990 el parc era travessat per una carretera amb molt transit, però en un referèndum el 1994 es va decidir que els vehicles motoritzats ja no hi tindrien accés. Cada any hi ha alguns esdeveniments, com el Noorderzon, un festival internacional de teatre, de balla i de música que dura 11 dies a finals d'agost. El primer dissabte de novembre es fa el Plantsoenloop, una cursa en la qual participen anualment de 2.500 a 3.000 persones.

## Enllaços externs

* Noorderplantsoen
# Nou Teatre Txec

El Nou Teatre Txec fou un teatre de Praga que estava situat als voltants del que avui és la cantonada dels carrers d'Anglaterra i Skretova. Va ser la seu d'estiu del Teatre Provisional entre 1876 i 1885, ja que, per la seva mida, s'adaptava molt millor per a la posada en escena de produccions de gran escala.
L'autor de l'edifici fou Antonín Baum. La primera actuació va tenir lloc el 6 d'agost de 1876. No s'utilitzava a l'hivern per la dificultat d'escalfar per seva estructura de fusta. Després de reconstruir el Teatre Nacional el 1883, el 1885 va ser demolit l'edifici. En el seu lloc es troba una casa amb una cafeteria i restaurant.

## Referències

* ↑ «Dades del teatre» (en txec). amaterskedivadlo. [Consulta: 25 març 2016].
* ↑ Praha, Nové české divadlo, opona na stránkách Databáze českého amatérského divadla
# Baila de Ibio

La baila de Ibio o danza de Ibio és una peça tradicional del folklore de Cantàbria, i una de les manifestacions més populars de la cultura de Cantàbria.
L'origen de la balla es troba, principalment, en la danza de las lanzas de Ruiloba, on encara es conserva per tradició i és possible gaudir la seva execució a les festes patronals.
Aquesta dansa, d'origen guerrer, va ser modificada per Matilde de la Torre Gutiérrez, fundadora de l'agrupació Voces Cántabras, entorn de l'any 1931, i representada a la festa anual de la Societat Anglesa de Danses Folklòriques. Posteriorment, Matilde de la Torre Gutiérrez recolliria en una sèrie d'articles recopilats sota el títol La Montaña en Inglaterra, l'èxit que la dansa va tenir en aquell festival.
Actualment és representada en múltiples festivitats de la regió, i en particular, en la celebració de les festes de Sant Pantaleó, el 27 de juliol a Ibio (Mazcuerras).

## Vegeu també

* Danza de las lanzas

## Enllaços externs

* (castellà) La danza de las lanzas i la seva transformació a partir de Matilde de la Torre Arxivat 2011-07-02 a Wayback Machine.
# Copa Federació saudita de futbol

La Copa Federació saudita de futbol fou una competició futbolística de l'Aràbia Saudita. S'inicià la temporada 1975-1976. Des de la temporada 2002-03 s'anomena Copa del Príncep Faisal Bin Fahad.

## Historial

Font:
* 1975-76: Al-Nasr
* 1985-86: Al-Ittihad
* 1986-87: Al-Hilal
* 1987-88: Al-Shabab
* 1988-89: Al-Shabab
* 1989-90: Al-Hilal
* 1990-91: Al-Ittifaq
* 1992-93: Al-Hilal
* 1993-94: Al-Qadisiya
* 1994-95: Al-Riyadh
* 1995-96: Al-Hilal
* 1996-97: Al-Ittihad
* 1997-98: Al-Nasr
* 1998-99: Al-Ittihad
* 1999-00: Al-Hilal
* 2000-01: Al-Ahli
* 2001-02: Al-Ahli
* 2002-03: Al-Ittifaq
* 2003-04: Al-Ittifaq
* 2004-05: Al-Hilal
* 2005-06: Al-Hilal
* 2006-07: Al-Ahli
* 2007-08: Al-Nasr
* 2008-09: Al-Shabab
* 2009-10: Al-Shabab

## Referències

* ↑ «Saudi Arabia - List of Cup Winners». RSSSF.

## Enllaços externs

* RSSSF
* Federació Saudita de Futbol Arxivat 2008-10-06 a Wayback Machine.
# Hiland Park

Hiland Park és una concentració de població designada pel cens dels Estats Units a l'estat de Florida. Segons el cens del 2000 tenia 999 habitants.

## Demografia

Segons el cens del 2000, Hiland Park tenia 999 habitants, 372 habitatges, i 277 famílies. La densitat de població era de 341,3 habitants/km².
Dels 372 habitatges en un 31,5% hi vivien nens de menys de 18 anys, en un 55,1% hi vivien parelles casades, en un 13,7% dones solteres, i en un 25,5% no eren unitats familiars. En el 19,1% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 2,99.
Per edats la població es repartia de la següent manera: un 24,2% tenia menys de 18 anys, un 9,4% entre 18 i 24, un 28% entre 25 i 44, un 26,5% de 45 a 60 i un 11,8% 65 anys o més.
L'edat mediana era de 38 anys. Per cada 100 dones de 18 o més anys hi havia 90,7 homes.
La renda mediana per habitatge era de 37.896 $ i la renda mediana per família de 39.129 $. Els homes tenien una renda mediana de 29.315 $ mentre que les dones 17.734 $. La renda per capita de la població era de 17.987 $. Entorn del 12% de les famílies i el 19,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hiland Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Hiland Park». American Fact Finder. Oficina del Cens dels Estats Units, 12-01-2010.
# Illa Ruapuke

L'Illa Ruapuke, en anglès:Ruapuke Island, és una de les illes situades més al sud de Nova Zelanda Es troba a 15 km al sud-est de Bluff i a 32 km al nord-est d'Oban a Illa Stewart/Rakiura. El descobriment europeu el va fer James Cook el 1770, però sempre ha tingut el seu nom maori, ruapeke que significa "dos turons". Ocupa una superfície d'uns 16 km². Es troba a la part est de l'Estret Foveaux.

## Història

Antigament l'illa tenia 200 habitants maorís. S'hi va establir una missió cristiana l'any 1843 per part del reverend Johan Wohlers.
Aquesta illa va ser l'escenari de diversos naufragis durant la segona meitat del segle xix. La navegació és perillosa per les roques i esculls.
S'hi havia arribat a criar ovelles però actualment aquesta illa està deshabitada i els seus propietaris són descendents de Tuhawaiki. Hi viuen molts ocells i és un lloc de cria per al pingüí d'ulls grocs que està amenaçat de desaparició.

## Geografia

El centre de l'illa és pla. Presenta tres grans badies,la més gran té el nom de Henrietta Bay, per "Elizabeth Henrietta" (1824). Hi ha la morfologia del terreny coneguda com a hummock (turons baixos que donen el nom a l'illa). El seu punt més alt fa 64 m.

## Referències

* 1 2 Ruapuke Island shipping disasters before 1900
* ↑ "Ruapuke Island", Te Ara Encyclopedia of New Zealand.
* ↑ Ruapuke Island at Shipwreck Log, showing the grounding of the fishing boat Torea off the island in 2012. Retrieved 25 May 2013.
* ↑ Harding, E. "Hurt takes its toll", stuff.co.nz, 27 March 2012. Retrieved 25 May 2013.
* ↑ "Ruapuke Island – 1941 and 2012 – In the footsteps of Edgar Stead (Part 9)", Te Papa Tongarewa Museum of New Zealand.
* ↑ "Hunting henriettas on Ruapuke Island – on the tail of New Zealand's first mice", Te Papa Tongarewa Museum of New Zealand.
* ↑ Dowling, P. (ed.) (2004). Reed New Zealand Atlas. Auckland: Reed Books. map 115. ISBN 0-7900-0952-8.
# Illa Rungra

Illa Rungra (hangul: 릉라도 능라도, hanja: 綾羅島) és un illot a Pyongyang, Corea del Nord, situat al centre del riu Taedong. La seva superfície total és d'1,3 km². El pont Chongryu està al costat nord i el pont de Rungra al costat sud d'aquesta, aquest últim la connecta amb la resta de la ciutat de Pyongyang. L'illot és un bon lloc per observar alguna de les «Vuit Vistes» de Pyongyang.
L'Estadi Rungrad Primer de Maig, que és el més gran del món, es troba dins de l'illot.

## Referències

* ↑ «Picturesque Islet». Korean Central News Agency, 09-05-2002. Arxivat de l'original el 2011-06-09 [Consulta: 2 juny 2010].
* ↑ «Rŭngrado» (en coreà). Doopedia [Consulta: 5 maig 2018].
# If Stockholm Open 2011

El Torneig d'Estocolm 2011, oficialment conegut com a If Stockholm Open 2011, és un esdeveniment de tennis masculí disputat sobre pista dura que pertany a les sèries 250 de l'ATP. La 43a edició del torneig es va celebrar entre el 15 i el 23 d'octubre de 2011 al Kungliga tennishallen d'Estocolm, Suècia.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | G. Monfils | 6 | 6$^4$ | 6 |
| WC | B. Tomic | 4 | 7 | 4 | 1 | G. Monfils | 7 | 7 | |
| WC | T. Haas | 7 | 4 | 4 | 5 | K. Anderson | 5 | 5 | |
| 5 | K. Anderson | 6$^3$ | 6 | 6 | | | | | | 1 | G. Monfils | 6⁶ | 6 | 6 |
| 4 | J.I. Chela | 2 | 7 | 1 | | | | | | 6 | M. Raonic | 7 | 4 | 3 |
| | G. Dimitrov | 6 | 5 | 6 | | G. Dimitrov | 5 | 4 | | | | | | |
| | P. Petzschner | 3 | 3 | | 6 | M. Raonic | 7 | 6 | | | | | | |
| 6 | M. Raonic | 6 | 6 | | | | | | | | | | | | 1 | G. Monfils | 7 | 3 | 6 |
| Q | T. Kamke | 6 | 6 | | | | | | | | | | | | | J. Nieminen | 5 | 6 | 2 |
| Q | S. Rieschick | 3 | 1 | | Q | T. Kamke | 6 | 5 | 1 | | | | | |
| | J. Nieminen | 6 | 6 | | | J. Nieminen | 3 | 7 | 6 | | | | | |
| 3 | S. Wawrinka | 3 | 4 | | | | | | | | J. Nieminen | 7 | 5 | 6 |
| 7 | I. Dodig | 1 | 1 | | | | | | | | J. Blake | 6⁵ | 7 | 2 |
| | D. Nalbandian | 6 | 6 | | | D. Nalbandian | | | | | | | | |
| | J. Blake | 6 | 6 | | | J. Blake | w/o | | |
| 2 | J.M. del Potro | 4 | 4 | | | | | | |

## Quadre doble masculí

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Rohan Bopanna Aisam-ul-Haq Qureshi | 7 | 7 |
| | Michael Kohlmann Alexander Waske | 6⁵ | 5 | 1 | Rohan Bopanna Aisam-ul-Haq Qureshi | 2 | 6 | [10] |
| | Jonathan Erlich Andy Ram | 4 | 5 | | Markos Bagdatís Juan Martín del Potro | 6 | 2 | [8] |
| | Markos Bagdatís Juan Martín del Potro | 6 | 7 | | | | | | 1 | Rohan Bopanna Aisam-ul-Haq Qureshi | 6 | 6 |
| | Juan Ignacio Chela André Sá | 3 | 4 | | | | | | 4 | Marcelo Melo Bruno Soares | 1 | 3 |
| 4 | Marcelo Melo Bruno Soares | 6 | 6 | 4 | Marcelo Melo Bruno Soares | 7 | 6 | |
| | Xavier Malisse Frank Moser | 3 | 4 | 2 | Eric Butorac Jean-Julien Rojer | 6$^4$ | 3 | |
| 2 | Eric Butorac Jean-Julien Rojer | 6 | 6 | | | | | |

## Enllaços externs

* Quadre individual masculí PDF
* Quadre doble masculí PDF
Estocolm :
1969
1970
1971
1972
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022
2023
2024 :
ATP World Tour 2011
< 2010
2012 > :
ATP World Tour Finals, Londres :
# Hulwan

* Aquest article tracta sobre la ciutat de Pèrsia. Si cerqueu ciutat d'Egipte, vegeu «Helwan».
Hulwan fou una antiga ciutat de Pèrsia propera a Kermanxah, a les muntanyes Zagros, a l'entrada del congost de Paytak, en la ruta cap al Gran Khorasan. Correspon al modern poblet de Sarpul-i Dhuhab a 33 km al sud-est de Qasr-i Xirin. Al lloc de la ciutat va sorgir més endavant un llogaret que correspon al modern poble de Sarpul-i Dhuhab. Durant el període assiri la ciutat fou coneguda com a Khalmanu. Una tradició posterior dels àrabs diu que fou fundada pel rei sassànida Kobad I (488-497 i 499-531), però no hi ha dubte que és molt anterior, i Kobad només devia fundar l'oficina cadastral que hi va existir fins a la conquesta àrab. Després de la batalla d'al-Qadisiyya (637) la cort sassànida va evacuar Ctesifont i el rei Yezdegerd III (633-649) es va refugiar breument a Hulwan, per després continuar la seva fugida cap a l'est. Els àrabs la van ocupar el 638. La ciutat estava rodejada de muralles i tenia 8 portes d'accés; al centre hi havia un antic castell on es va construir la mesquita i on els jueus tenien també una sinagoga. El 991 el buwàyhida Baha al-Dawla en va donar el govern al cap kurd Abu l-Fath Muhammad ibn Annaz, que va estendre els seus dominis i va fundar la dinastia annàzida. El 1006 va ser ocupada per Badr ibn Hasanwayh (de la dinastia hasanwàyhida) però vers el 1007 la va recuperar i encara que per un temps fou vassall dels hasanwàyhides, la nissaga va continuar; a la mort de Abu l-Fath el 1010 els dominis es van repartir, continuant a Hulwan el fill Hisam al-Din Abu l-Shawk Faris. Toghril Beg I va enviar al seu germanastre Ibrahim Inal a la zona el 1046 i la ciutat fou ocupada i destruïda el 1046; un terratrèmol el 1049 va completar la destrucció. El domini annàzida a la zona va durar fins al segle xii i llavors va passar a la dinastia kurshídida de Lur-i Kučik.

## Bibliografia

* Spuler, Bertold. Iran in früh-islamischer Zeit. Politik, Kultur, Verwaltung und öffentliches Leben zwischen der arabischen und der seldschukischen Eroberung (en alemany). Steiner, 1952.
# Hyperolius kivuensis

Hyperolius kivuensis és una espècie de granota de la família dels hiperòlids que viu a Angola, Burundi, República Democràtica del Congo, Etiòpia, Kenya, Ruanda, Tanzània, Uganda, Zàmbia i, possiblement també, a Moçambic i Sudan.
Està amenaçada d'extinció per la pèrdua del seu hàbitat natural.

## Referències

* Schiøtz, A., Poynton, J.C., Largen, M. & Lötters, S. 2004. Hyperolius kivuensis. Llista Vermella d'Espècies Amenaçades de la UICN 2006. Consulta: 15 d'abril del 2008.
# Inetkaes

Initkaes (Jnj n.t k3=s, "portadora del seu Ka") va ser una princesa egípcia de la III Dinastia. Era filla del rei Djoser i de la reina Hetephernebti, i neta del rei Khasekhemui i Nimaathap.
Inetkaes en jeroglífic :
Portava el títol de "Filla del Rei" i se la representa sistemàticament amb el rei Djoser i la reina Hetephernebti, garantint-ne així la filiació. Un fragment d’un relleu situat a Heliòpolis (avui al Museu de Torí) la mostra en companyia dels seus pares i la seva germana, una princesa el nom de la qual està molt malmès i que Ann Macy Roth ha reconstituït com a Niânkh-Hathor.
Al complex funerari de Djoser, a Saqqarah, s'hi van trobar fragments d’esteles que també portaven el seu nom i que la mostraven en companyia de la seva mare.

## Referències

* ↑ Mallaby Firth, Lauer i Quibell, 1935, p. 15.
* ↑ Dodson i Hilton, 2004, p. 48.
* ↑ Dodson i Hilton, 2004, p. 42-48.

## Vegeu també

* La dona a l'Antic Egipte.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Mallaby Firth, Cecil; Lauer, Jean-Philippe; Quibell, James Edward «Maṣlaḥat al-Āthār: Excavations at Saqqara: the Step pyramid». Imprerie de l'Institut français d'archéologie oriental, 1, 1935.
# Jesús Morcillo Rubio

Jesús Morcillo Rubio (Tarancón, província de Conca, 16 de novembre de 1921 - Madrid, 28 d'agost de 2001) fou un químic aragonès, catedràtic emèrit d'Estructura Atòmico-Molecular i Espectroscòpia de la Universitat Complutense de Madrid i acadèmic de la Reial Acadèmia de Ciències Exactes, Físiques i Naturals.

## Biografia

Doctorat en ciències químiques per la Universitat Complutense de Madrid, fou catedràtic de Química Física i Electroquímica de la Universitat de Saragossa, i de 1953 a 1975 fou cap del Departament d'Estructura Molecular i Espectroscòpia de l'Institut de Química-Física Rocasolano del CSIC. El 1961 va obtenir la càtedra d'Estructura Atòmico-Molecular i Espectroscòpia de la Universitat Complutense de Madrid, ocupant-ne també la direcció del Departament. De 1974 a 1983 fou degà de la Facultat de Ciències de la Universitat Nacional d'Educació a Distància. De 1972 a 1988 va representar Espanya al Comitè per a l'Ensenyament de la Química de la IUPAC i de 1977 a 1983 fou president del Grup Espanyol d'Espectroscòpia. És autor de nombrosos llibres de texts sobre química.
Se'l considera l'introductor a Espanya de l'espectroscòpia infraroja i de les seves aplicacions a la determinació d'estructures moleculars, arran de la seva estada durant la dècada de 1950 al Laboratori de la Universitat d'Oxford, on s'hi va determinar l'estructura de la penicil·lina gràcies a aquesta tècnica. També destacà per la seva interpretació de les intensitats d'absorció en l'infraroig en termes de les propietats dels enllaços químics. Alhora, juntament amb Julio Fernández Biarge i José Herranz González, de 1959 a 1961 va desenvolupar la teoria dels tensors polars atòmics.
El desembre de 1973 fou escollit acadèmic de la Reial Acadèmia de Ciències Exactes, Físiques i Naturals, i hi va ingressar el 1976 amb el discurs Intensidades en infrarrojo y estructura molecular. En 2000, però, hi demanà passar a la situació de supernumerari. El 1977 també va ingressar a la Reial Acadèmia de Doctors. El 28 d'agost de 2001 va morir a Madrid després d'una llarga malaltia.

## Obres

* Técnica experimental para la determinación de coeficientes del virial de vapores a presiones próximas a la atmosférica Foz, O. R. [S.l. : s.n., 1948]
* Aplicaciones de la espectroscopia infrarroja Madrid : Facultad de Ciencias, Universidad de Madrid, 1962
* Aspectos actuales de la espectroscopia molecular [Madrid : T.G. Cíes], 1951
* Espectroscopia Madrid : Universidad Nacional de Educación a Distancia, cop. 1977
* Química Madrid : Ediciones Anaya, S.A., 1983

## Referències

* ↑ Jesús Morcillo,catedrático emérito de Estructura Atómico-Molecular y Espectroscopia, El País, 11 de setembre de 2001
* ↑ Biografia Arxivat 2016-06-04 a Wayback Machine. al web de la RAC

## Enllaços externs

«Obra de Jesús Morcillo Rubio» a Dialnet.
* Jesús Morcillo Rubio al Catàleg Col·lectiu de les Universitats de Catalunya (CCUC)
# Joan Carrera i Pedrol

Joan Manuel Carrera i Pedrol (Tarragona, 30 de novembre de 1951) és un físic i polític català, diputat al Parlament de Catalunya de la IV a la VII legislatures.
És llicenciat en física teòrica i nuclear, per la Universitat de València i màster en Comunicació Científica per la Universitat Pompeu Fabra. Resideix a Altafulla, on ha exercit de mestre i n'ha estat director del Patronat de Turisme (1999). De 1985 a 1989 ha estat director del Centre Divulgador de la Informàtica de la Generalitat a Tarragona i el 1998 fou president del Centre d'Estudis Altafullencs. També és membre d'Òmnium Cultural.
El 1987 s'afilià a UDC, partit amb el qual ha estat tinent d'alcalde d'Altafulla el 1987-1999. També ha estat Delegat del Departament de Comerç, Consum i Turisme de la Generalitat de Catalunya a Tarragona (1989-1992) i president del Consell Comarcal del Tarragonès (1991-1995).
Ha estat diputat per CiU per la província de Tarragona a les eleccions al Parlament de Catalunya de 1992, 1995, 1999 i 2003. Ha estat secretari de la Comissió Parlamentària d'Estudi de la Revisió i l'Aplicació del Pla de Seguretat de les Químiques de Tarragona (Plaseqta) i vicepresident de la Comissió d'Estudi sobre els Efectes de les Línies d'Alta Tensió i de les Instal·lacions de Telefonia Mòbil en la Salut de les Persones.

## Referències

* ↑ Diputats del Parlament de Catalunya en la IV Legislatura p. 78
* ↑ Diputats del Parlament de Catalunya en la VI Legislatura p. 65